Øy

Ei øy er et landområde som er helt omgitt av vann ved normal vannstand, og som er mindre enn et kontinent.

Kartverket har definert alle holmer med et areal på over ti kvadratmeter som øyer. Holmer med et areal på mellom fem og ti kvadratmeter er enten klassifisert som øyer eller skjær, ut fra formen på holmen., besøkt 28. november 2011 Ei øy som når såvidt over havoverflaten kalles et skjær, et noe større skjær kalles en holme.

FN definerer ei øy som «...et naturlig dannet landområde, omgitt av vann, som er over vannflaten ved høyvann. Skjær/holmer («rocks)» som ikke kan opprettholde menneskelig bosetning («habitation») eller økonomisk liv skal ikke ha rett til en eksklusiv økonomisk sone eller kontinentalsokkel.»United Nations Convention on the Law of the Sea – Part VII

Det største antallet øyer, som ofte er korallrev, finnes i Stillehavet. Sverige, Norge og Finland er de land i verden som har flest øyer.Which Countries Have The Most Islands? - WorldAtlas Norge hadde ved beregning i 2011 239 057 øyer totalt og 81 192 skjær. Andre øyrike land er Indonesia, Filippinene, Canada og Chile. Jordas samlede øyareal utgjør ca. 7 % av jordoverflaten.

Øyer av begrenset utstrekning har den fordelen at de lett lar seg forsvare militært, og har derfor gitt opphav til mange byer - særlig i Midtøsten og ved Middelhavet. I Europa har det også vært vanlig å anlegge byer på øyer i elver, av militære hensyn og for å lette kryssingen med broer. Mer isolerte øyer gir opphav til øysamfunn med sosiologiske kjennetegn - oftere en mer bevart eller arkaisk kultur og en mindre utviklet økonomi enn fastlandet.

Øysamfunn
Menneskesamfunn på bebodde øyer kalles øysamfunn, og har særegne sosiologiske karaktertrekk avhengig av øyens størrelse, kommunikasjoner og betydning. Ved Middelhavet og i tropene har øyer ofte gitt god militær beskyttelse, og naturlig befestning mot angrep utenfra. Noen av verdens første byer var øysamfunn eller ble av hensyn til forsvar anlagt på knapt landfaste halvøyer, som oldtidens Tyr, Alexandria, Cádiz, Pireus, Budva, Dubrovnik, Poreč, Venezia, Aquileia og Siracusa. I oldtidens Hellas var ofte hver øy selvstendig, og enkelte meget små øyer som Dilos opparbeidet en sterk økonomisk og strategisk posisjon basert på handel. Også i elver har man i Europa og Nord-Amerika foretrukket å anlegge sentrale byer på øyer av militære hensyn, dersom området hadde ytre fiender. Slike beskyttede byer på elveøyer har senere blitt noen av de mest vekstkraftige handelsbyer vi kjenner – Paris, Lübeck, Mexico by, Stockholm, Berlin, Moskva, New York, St. Petersburg, og Montréal.

I middelalderen utviklet den sjømilitære teknologien seg så raskt at stormakter kunne etablere og forsvare store øysamfunn av viktig strategisk betydning langt hjemmefra, som korsfarerstatene på Kypros, Rhodos og Malta, eller sjøfartskolonier langt borte som i Zanzibar, Bahrain, Macao, Amoy, Gibraltar, Goa, Diu, Cochin og Bombay. Med industrialderen utviklet Vesten et miliært overtak som gjorde det mulig å besitte relativt store øyer ved kysten av relativt sterke stater, med den forutsigbarhet dette ga for viktige handelssteder og strategiske brohoder - som i tilfellene Singapore, Penang og Hongkong.

Øysamfunn med beskjedent befolkningsgrunnlag eller uviktig strategisk plassering, har inntil nyere tid vært kostbare å befolke og har oppnådd lav økonomisk og kulturelle betydning. Ofte har fastlandet ansett små øysamfunn som tilbakestående, og mange lands vitser handler om beboerne i øysamfunn - danskenes molbohistorier om Mols og tyskernes vitser om østfriserne er eksempler på dette. Kostbar og lite hyppig kontakt har ført øysamfunn ut i ulik grad av isolasjon, som lenge har bevart en opprinnelig kultur, men også bremset befolkningens økonomiske utvikling sammenliknet med fastlandet (Ruhnu, Mols, Læsø, Helgoland, Kanariøyene).

Øybyer
Enkeltbyer anlagt på øyer oppstod trolig i Midtøsten (Tyr) og ble vanlig i Europa, og unntaksvis i Mesoamerika (Mexico by). Men selv om begrunnelsen er militær, er øybyer åpenbart også geokulturelt betinget: med unntak av Xiamen er ingen av de større kinesiske, koreanske eller japanske byene er grunnlagt på øyer, verken til havs eller i elver, selv om en rekke øyer alle stedene var tilgjengelige.

Verdens mest befolkede urbane øysamfunn, på mindre øyer som har bare en sentral by, omfatter:

ByØyØyensareal km²Øyens befolkning(årstall) Mumbai (India) Salsette619,015 100 000 2009 Singapore Singapore (Palau Ujong)705,04 076 000 2011 Xiamen (Kina) Xiamen (Amoy)157,71 861 300 2010 Montréal (Canada) Island of Montreal472,01 854 500 2010 New York (USA) Manhattan59,61 635 000  2008 Hongkong (Kina) Hong Kong Island80,51 290 000 2008 Bahrain Bahrain765,31 234 600 2010 Penang (Malaysia) Penang Island293,0860 000 2010 Macao (Kina) Macao29,5568 000 2010 Malta/Valletta Malta Island246,0383 200 2007 Phuket (Thailand) Phuket543,0353 850 2011 Barbados Barbados431,0285 000 2010 Nassau (Bahamas) New Providence207,0248 950 2010 Lagos (Nigeria) Lagos Island8,7209 400 2007 Ibiza (Spania) Ibiza571,6132 600 2011 Aruba (NL) Aruba178,9101 500 2010 Bandar Labuan (Malaysia) Labuan85,0100 000 2010 Jersey (UK) Jersey119,597 860 2011 Menorca (Spania) Menorca695,794 380 2012 Guernsey (UK) Guernsey62,066 000 2011 Ischia (Italia) Ischia46,362 030 2009 Venezia (Italia) Venezia5,760 000 2010 St. Croix (USA) St. Croix214,750 600 2011 Mosambikøya (Mosambik) Ilha de Mocambique1,554 300  2005

 Øyer i hav 
Øyer i hav omfatter kontinentale øyer og oseaniske øyer.

Kontinentale øyer
Dette er øyer som ligger på en kontinentalplate, og som geologisk er oppbygd på samme måte som kontinentene, som for eksempel de store øyene Irland og Storbritannia på Europas vestkyst og Newfoundland på Nord-Amerikas østkyst. Som regel ligger de på kontinentalsokkelen utenfor et kontinent. De kan dannes på ulike måter, for eksempel ved heving av havoverflaten. De kan også dannes ved forskyvninger i jordens tektoniske plater, eller ved erosjon. Øyer kan også dannes ved bølgenes innvirkning, eller av elver som fører sand og løsmasse ut i havet.

I noen tilfeller har kontinentaldriften ført små deler av en kontinentalplate langt bort fra andre kontinenter. Seychellene er et eksempel på et slikt mikrokontinent. Ny-Caledonia og New Zealand tilhører kontinentet Zealandia, som for det meste ligger under havets overflate.

Kontinentale øyer har omtrent de samme plante- og dyreartene som kontinentene de ligger ved, på grunn av at artene vandret inn før øya ble adskilt. Under de store istidene i pleistocen har havnivået vært omtrent 120 meter lavere enn i dag, og mange øyer ble landfaste. Det er likevel færre arter på øyene enn på fastlandet. Dette skyldes at øyene er mindre slik at det er færre tilgjengelige økologiske nisjer og større sjanse for at artene blir utryddet i kritiske perioder. Det finnes også eksempler på at arter som har overlevd på ei øy, men er utdødd på fastlandet. En slik art er skjermtre (Sciadopitys verticillata), som var vidt utbredt på den nordlige halvkule, men nå bare vokser på de tre sørlige japanske hovedøyene.

Oseaniske øyer
Oseaniske øyer ligger på oseaniske plater, og blir ikke så store som de største kontinentale øyene. De som er regel dannet av vulkansk aktivitet, men det finnes tilfeller der platetektonikken har hevet havbunnen over vannflata, for eksempel Macquarieøya.

I varme hav bygger ofte koraller et rev rundt vulkanen, og danner en type oseaniske øyer som bare indirekte er dannet av vulkansk aktivitet.

 Vulkanske øyer 
En type vulkanske øyer blir dannet ved at de tektoniske platene glir fra hverandre. Det gir forholdsvis rolige utbrudd. Eksempler på dette er Island og Bouvetøya.

Andre blir til ved at de tektoniske platene kolliderer. Det gir mer eksplosjonsartede utbrudd. Eksempler på dette er de vulkanske øyene innenfor Ildringen i Stillehavet.

Et av de mest kjente utbruddene av denne typen skjedde på den indonesiske øya Krakatau i 1883.

En tredje type er øyer som er dannet av vulkanske varmepunkt ("hot spots"), altså steder inne på en tektonisk plate med vulkansk aktivitet. Eksempler på det siste er Hawaii, Kanariøyene og Maskarenene.

 Koralløyer og atoller 
Koralløyer består for det meste av koraller, og er bygd opp over lang tid.

En atoll er et sirkulært korallrev med øyer som omgir en lagune.

En atoll blir dannet når et korallrev vokser opp rundt en vulkansk øy som senere synker eller forsvinner på grunn av heving av havoverflaten.

 Sandbanker og barriereøyer 
En sandbanke er en ansamling av sand eller grus i ei elv, kystsone eller elveutløp. Når den ligger ved ei strand, kan den kalles en lido. Banken kan være med eller uten vegetasjon, og ofte vandrer den slik at den eroderes på en side og bygges ut på andre siden. Størrelsen kan variere fra noen meter til flere kilometer som barriereøyer langs hele kystlinjen. Sjøkart markerer slike landformer som grunner, men de er ofte vanskelige å lokalisere siden de flytter seg.

Sandbanker dannes av tidevann, bølger eller strømning av vann fra elver.

Ei barriereøy er ei lang og relativt smal øy som ligger parallelt ved kysten. Den er bygd opp av sedimenter, hovedsakelig sand. Bak barriereøya, dvs mellom øya og fastlandet, ligger en lagune hvor vi finner mer finkornet materiale. Øya virker som et skjold som beskytter fastlandet mot å eroderes på grunn av store bølger.

Barriereøyer består av sand eller av annen kornet materie som vannet kan flytte på, for eksempel jord, slam, grus, singel eller stein.

 Øyer i ferskvann 
Det finnes også øyer i innsjøer, for eksempel Helgøya i Mjøsa, og i elver.

Øyer i ferskvann kan deles i to grupper, fluviale og litorale. Fluviale øyer befinner seg midt i elvestrømmen og endrer ofte form og størrelse, mens de litorale øyene befinner seg ved bredden av en elv, en innsjø eller en elvemunning.

Marajó i Brasil er den største øya i verden som er fullstendig omsluttet av ferskvann. Den ligger ved munningen av elva Amazonas.

Manitoulinøya i Huronsjøen i Canada er den største øya i verden som ligger i en ferskvannsinnsjø. Soisalo i innsjøen Saimen i Finland er Europas største ferskvannsøy.

 Verdens største øyer 
Dette er en liste over verdens største øyer. (Australia og Antarktis regnes som kontinenter, ikke som øyer).

  Navn  Areal(km²)  Land Grønland  2,130,800  Grønland, en selvstyrt del av Danmark Ny-Guinea  785,753  Indonesia og Papua Ny-Guinea  Borneo  748,168  Brunei, Indonesia og Malaysia Madagaskar  587,713  Madagaskar Baffinøya  507,451  Canada Sumatra  443,066  Indonesia Honshu  225,800  Japan Victoriaøya  217,291  Canada Storbritannia  209,331  Storbritannia Ellesmereøya  196,236  Canada Sulawesi  180,681  Indonesia Sørøya (New Zealand)  145,836  New Zealand Java  138,794  Indonesia Nordøya (New Zealand)  111,583  New Zealand Luzon  109,965  Filippinene Newfoundland  108,860  Canada Cuba  105,806  Cuba Island  101,826  Island Mindanao  97,530  Filippinene Irland  81,638  Irland (Éire) og Storbritannia

 Europas største øyer 
Dette er en liste over de største øyene i Europa:

 Navn  Areal(km²)  Land Storbritannia  209,331  Storbritannia Island  101,826  Island Irland  81,638  Irland (Éire) og Storbritannia Ostrov Severnij (nordlige del av Novaja Semlja)  47,079  Russland Spitsbergen  37,673  Norge Ostrov Jusjnij (sørlige del av Novaja Semlja)  33,246  Russland Sicilia  25,662  Italia Sardinia  23,949  Italia Nordaustlandet  14,443  Svalbard, Norge Kypros  9,234  Kypros Korsika  8,741  Frankrike Kreta  8,350  Hellas Sjælland  7,180  Danmark Edgeøya  5,074  Svalbard, Norge Ostrov Kolgujev  4,968  Russland Vendsyssel-Thy  4,685  Danmark Evvia  3,707  Hellas Mallorca  3,667  Spania Ostrov Vaygach  3,329  Russland Fyn  3,012  Danmark

 Norges største øyer 

Dette er en liste over de største øyene i Norge med tilhørighet (fylke). Den inkluderer også Svalbard og Jan Mayen.
NavnAreal (km²)Fylke/OmrådeSpitsbergen37 673,0SvalbardNordaustlandet14 443,0SvalbardEdgeøya5074,0SvalbardHinnøya2204,7Nordland og TromsSenja1586,3TromsBarentsøya1288,0SvalbardLangøya850,2NordlandSørøya811,4FinnmarkKvaløya737,0TromsKvitøya682,0SvalbardRingvassøya656,0TromsPrins Karls Forland615,0SvalbardHitra571,5Sør-TrøndelagSeiland559,0FinnmarkAustvågøya527,0NordlandAndøya489,0NordlandMagerøya437,0FinnmarkVestvågøy411,0NordlandJan Mayen380,0(administrert fra Nordland fylke)Kvaløya336,0FinnmarkOsterøy329,0HordalandArnøya276,0TromsStord241,0HordalandVanna232,0TromsStjernøya231,0Finnmark

 Største øyer i hvert enkelt fylke 
Dette er en liste over de største øyene i hvert enkelt fylke i Norge.

NavnAreal (km²)FylkeKirkøy 29,8ØstfoldHåøya5,2AkershusMalmøya0,6OsloHelgøya18,3HedmarkBuøya2,2OpplandHolmen2,1BuskerudNøtterøy43,5VestfoldSkåtøy (m/ Ytre Skåtøy)8,8TelemarkTromøy28,6Aust-AgderHidra20,4Vest-AgderKarmøy176,8RogalandOsterøy329HordalandBremangerlandet153Sogn og FjordaneSmøla215,8Møre og RomsdalHitra571,5Sør-TrøndelagOtterøya143Nord-TrøndelagHinnøya (del)1410,7 NordlandLangøya (største øy som bare ligger i Nordland)850,2Nordland Hinnøya  (del)1218,5TromsSenja (største øy som bare ligger i Troms)1586,3 TromsSørøya811,4Finnmark

 Se også 
Liste over norske øyer
Liste over øyer etter befolkning

 Referanser 

Eksterne lenker
 World Islands Info